Rozhodnutie Komisie
z 25. apríla 2000,
ktorým sa mení a dopĺňa rozhodnutie 1999/813/ES ustanovujúce osobitné podmienky dovozu produktov rybolovu s pôvodom vo Vietnamskej socialistickej republike
(oznámené pod číslom dokumentu C(2000) 1050)
(Text s významom pre EHP)
(2000/331/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991 ustanovujúcu veterinárne podmienky produkcie a uvádzania produktov rybolovu na trh [1], naposledy zmenenú a doplnenú smernicou 97/79/ES [2], najmä na jej článok 11 ods. 1,
keďže:
(1) Rozhodnutím Komisie 1999/813/ES zo 16. novembra 1999 sa ustanovujú osobitné podmienky dovozu produktov rybolovu s pôvodom vo Vietnamskej socialistickej republike [3].
(2) Komisia prijala rozhodnutie 2000/333/ES, ktorým sa ustanovujú osobitné podmienky dovozu dvojchlopňových lastúrnikov, ostnokožcov, plášťovcov a morských ulitníkov s pôvodom vo Vietnamskej socialistickej republike [4].
(3) Vietnamská socialistická republika vyjadrila želanie vyvážať do spoločenstva mrazené alebo spracované dvojchlopňové lastúrniky, ostnokožce, plášťovce a morské ulitníky, ktoré boli sterilizované alebo tepelne ošetrené v súlade s požiadavkami rozhodnutia Komisie 93/25/EHS [5], v znení rozhodnutia 97/275/ES [6].
(4) Preto je potrebné zmeniť a doplniť zdravotné osvedčenie ustanovené v prílohe A k rozhodnutiu 1999/813/ES.
(5) Opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Zdravotné osvedčenie ustanovené v prílohe A k rozhodnutiu 1999/813/ES sprevádzajúce zásielky produktov rybolovu s pôvodom vo Vietnamskej socialistickej republike alebo dovážané z Vietnamskej socialistickej republiky sa mení a dopĺňa takto:
1. Časť IV sa dopĺňa o tento bod:
"7. okrem toho, ak sú produkty rybolovu zmrazené alebo spracované dvojchlopňové lastúrniky: lastúrniky boli získané zo schválených produkčných oblastí ustanovených prílohou k rozhodnutiu Komisie 2000/333/ES [7], ktorým sa ustanovujú osobitné podmienky dovozu dvojchlopňových lastúrnikov, ostnokožcov, plášťovcov a morských ulitníkov s pôvodom vo Vietnamskej socialistickej republike, ktoré boli sterilizované alebo tepelne ošetrené podľa požiadaviek rozhodnutia Komisie 93/25/ES."
2. Posledná zarážka časti IV sa nahrádza týmto textom:
"- podpísaný úradný inšpektor týmto vyhlasuje, že je oboznámený s ustanoveniami smernice 91/492/EHS, smernice 91/493/EHS, smernice 92/48/EHS, rozhodnutia 93/25/ES, rozhodnutia 1999/813/ES a rozhodnutia 2000/333/ES."
Článok 2
Toto rozhodnutie je adresované členským štátom.
V Bruseli 25. apríla 2000